Rátámadt idõs szüleire egy héhalmi férfi
Késsel fenyegette idõs szüleit egy 56 éves, héhalmi férfi szerdán. Az apját lefejelte és ököllel is megütötte a saját otthonában. A nyugdíjas könnyebben sérült meg, de az orvos szerint csak szerencséje volt. A pásztói nyomozók az ügyben súlyos testi sértés kísérletének megalapozott gyanúja miatt indítottak eljárást.
A középkorú férfi április 29-én, szerdán 16 óra körül az otthonában, egy családi házban, összeveszett idõs szüleivel. Annyira dühös lett rájuk, hogy elõbb

egy késsel megfenyegette õket, majd rátámadt az apjára. Lefejelte és ököllel is megütötte a nyugdíjast.

Az idõs férfi könnyebben sérült meg. Az, hogy nem lett ennél komolyabb baja, az orvosszakértõ szerint kizárólag a véletlennek köszönhetõ.

A Pásztói Rendõrkapitányságon súlyos testi sértés kísérletének megalapozott gyanúja miatt indult eljárás a férfi ellen, akit a bejelentés után elfogtak, gyanúsítottként hallgattak ki, majd õrizetbe vettek.

A rendõrség oldalán olvasható közelmény szerint a napokban kezdeményezik az ügyészeknél, hogy indítványozzák a bírónál a letartóztatását.
súlyos testi sértés kísérlete fenyegetés rendõrség héhalom